Predrag Matić imenu je dodao Fred - zbog prepoznatljivosti!

Zastupnik SDP-a treći je na stranačkoj listi za predstojeće izbore za Europski parlament jer ga više ljudi percipira kao Freda nego kao Predraga. Kaže da ga nadimkom zovu roditelji, ali i supruga.

<p>Pred izbore za Europski parlament zastupnik SDP-a<strong> Predrag Matić</strong> promijenio je ime odnosno svom imenu službeno dodao nadimak Fred. Zastupnik nam je potvrdio da već ima pravomoćno rješenje, a izrada novih dokumenata je u tijeku. </p><p>- Taj nadimak je kroz sve ove godine postao sastavni dio mog imena. Roditelji, ali i žena zovu me Fred. Taj nadimak me čini prepoznatljivim i više ljudi me percipira kao Freda nego kao Predraga - pojasnio je Matić. </p><p>- Želim na predstojećim izborima izbjeći eventualne nejasnoće. I u stranačka tijela izabran sam pod imenom Predrag Fred Matić - kazao je. </p><p>Predrag Fred Matić na SDP-ovoj listi za europske izbore je na trećem mjestu, iza <strong>Tonina Picule</strong> i <strong>Biljane Borzan</strong>. Ankete SDP-u na predstojećim izborima daju tri mandata, a ostvari li se to Matiću bi mogao put Bruxellesa i Strasbourga. Matić smatra da su tri mandata realan rezultat. Europarlamentarci mogu računati na plaću od 8000 eura bruto, dnevnice za vrijeme sjednica 300 eura i još 4300 eura za svoj ured. </p>